**О Б Щ И Н С К И С Ъ В Е Т Б О Р О В А Н**

3240 Борован, ул. „Освобождение" №1, тел.: (09147) 9404

www. borovan.bg; obs-borovan@abv.bg



**ДО**

**ОБЩИНСКИ СЪВЕТ - БОРОВАН**

**ОТЧЕТ**

**ЗА ДЕЙНОСТТА НА ОБЩИНСКИ СЪВЕТ- БОРОВАН И НЕГОВИТЕ КОМИСИИ**

**ПРЕЗ ПЪРВОТО ШЕСТМЕСЕЧИЕ НА 2024 ГОДИНА**

В съответствие с чл. 27, ал. 6 от ЗМСМА и чл. 16, ал. 6 от Правилника за организацията и дейността на ОбС изпълнявам задължението си като Председател на Общински съвет - Борован да предоставя отчет за дейността на ОбС и неговите комисии за периода от 01. 01. 2024 г. до 31. 06. 2024 г.

За периода от 06.11.2023 г. до 31.12.2023 г. Общински съвет – Борован, мандат 2023 – 2027 г., има проведени четири заседания, от които три редовни и едно извънредно.

На първото заседание е избран Председател на Общински съвет – Борован, удължен е срока на действие на Правилник за организацията и дейността на Общинския съвет, неговите комисии и взаимодействието му с общинската администрация за мандат 2023 – 2027 г., и е назначена временна комисия от пет членове за изработването на нов Правилник.

За периода от 06. 11. 2023 г. до 31. 12. 2023 г. са проведени три редовни заседания на ОбС - Борован и едно извънредно заседание. Съставени са общо четири протокола и са взети 31 решения от различно естество.

Постоянна комисия по „Бюджет и финансите, развитие на местното самоуправление и законност“ с Председател Пламен Петров, за периода има проведени 2 заседания.

Постоянна комисия „Регионално развитие, устройство на територията, околна среда, пътна и селищна мрежа, инфраструктура и безопасност на движението“ с Председател инж. Иглика Сълковска, за периода има проведени 3 заседания.

Постоянна комисия „Образование, здравеопазване, култура, социална политика, спорт и туризъм“ с Председател Марина Гойлашка, за периода има проведени 2 заседания.

Постоянна комисия по „Предотвратяване и установяване конфликт на интереси“ с Председател Мариана Маринова, за периода има проведени 2 заседания.

**С Решение № 8** е одобрен проект на споразумение по партньорски проекти и е дадено съгласие за сключване на Партньорско споразумение по партньорски проекти между Община Враца, Община Монтана, Драматично- куклен театър – Монтана, Диагностично- консултативен център 1 – Враца, „Тролейбусен транспорт – Враца“ ЕООД, Община Борован, Община Бяла Слатина, Община Мизия и Областна администрация – Враца; като Кмета на Община Борован е упълномощен да го подпише. Допуснато е и предварително изпълнение на решението по реда на чл. 60 от АПК.

**С Решение № 11** е приет Правилник за организацията и дейността на Общинския съвет, неговите комисии и взаимодействието му с общинската администрация за мандат 2023 – 2027 г.

**С Решение № 13** е приет състав на постоянните комисии към Общински съвет – Борован.

**С Решение № 15** е приета Годишна програма за развитие на читалищната дейност в Община Борован.

**С Решение № 17** е одобрено извършването на промяна в Инвестиционната програма на Община Борован за 2023 г. относно закупуването на видеонаблюдение и монтаж в ДГ «Тошка Петрова» - с. Борован.

**С Решение № 23** е избран нов Председател на Общински съвет – Борован, поради подаване на оставка от предишния.

**С Решение № 24** е приет План за работа на Общински съвет – Борован за първото шестмесечие на 2024 г.

**С Решение № 25** е приет Отчет на Кмета за общинската обработваема земя, гори, пасища и язовири.

**С Решение № 28** е одобрено извършването на промяна в Инвестиционната програма на Община Борован, относно закупуването по тяхната индивидуална стойност на 13 броя лаптопи и един брой климатик по НП «Подкрепа и личностно развитие на децата и учениците – 2023 г.» за ЦПЛР «Маша Белмустакова» - с. Борован.

**С Решение № 31** е променен състава на две от постоянните комисии на Общински съвет – Борован.

**С Решения № 16, № 26 и № 29** са одобрявани или допълвани списъци на пътуващи служители от общинска дейност „Домашен социален патронаж“, „Общинска администрация“, „Образование“ и др.

**За периода от 01. 01. 2024 г. до 30. 06. 2024 г.** са проведени шест редовни и три извънредни заседания на ОбС - Борован. Съставени са общо девет протокола и са взети 75 решения от различно естество. Преобладаваща част касаят разпореждането с общинска собственост, програми, информации и отчети.

За оптималното провеждане на заседанията на общинския съвет от особена важност е утвърдената процедура по предварително обсъждане на материалите в Постоянните комисии към Общински съвет – Борован.

Постоянна комисия по „Бюджет и финансите, развитие на местното самоуправление и законност“ с Председател Пламен Петров, за периода има проведени 3 заседания.

Постоянна комисия „Регионално развитие, устройство на територията, околна среда, пътна и селищна мрежа, инфраструктура и безопасност на движението“ с Председател инж. Иглика Сълковска, за периода има проведени 3 заседания.

Постоянна комисия „Образование, здравеопазване, култура, социална политика, спорт и туризъм“ с Председател Марина Гойлашка, а от 29.03.2024 г. – Мариана Маринова, за периода има проведени 3 заседания.

Постоянна комисия по „Предотвратяване и установяване конфликт на интереси“ с Председател Мариана Маринова, а от 29.03.2024 г. - Марина Гойлашка, за периода има проведени 3 заседания.

 Съставът на Постоянните комисии към Общински съвет – Борован бе променян няколко пъти, съответно с Решение № 13/ 24.11.2023 г., Решение № 50/ 23.02.2024 г. и Решение № 72/ 29.03.2024 г. на ОбС – Борован.

За същия период от време са проведени четири заседания на Обща комисия към Общински съвет – Борован, за всяко от които е съставен Протокол.

**С Решение № 33** е приета Информация относно Дейностите по Гражданска защита и подготовка на населението при бедствия и аварии; състояние на язовирите и деретата на територията на Община Борован.

**С Решение № 34** е приет Годишен отчет за дейността на МКБППМН - Община Борован за 2023 г.

**С Решение № 35** е упълномощен Кмета на Община Борован да отпуска еднократна финансова помощ на лица и семейства с финансови затруднения за животоспасяващо лечение, операции и лекарства, социално слаби пълнолетни лица – за инцидентно, непредвидимо и извънредно възникнали комунално – битови потребности, и лица или семейства, претърпели бедствия, аварии и катастрофи, жители на Община Борован, в рамките на средствата, утвърдени в общинския бюджет за всяка календарна година за мандат 2023 – 2027 г.

**С Решение № 36**  е дадено съгласие на Община Борован да участва като партньор на Агенция за социално подпомагане по проект « Повишаване на капацитета на служителите на агенцията за социално подпомагане във връзка с модернициране на системите за социална закрила», процедура за директно предоставяне на безвъзмездна финансова помощ BG05SFPR002-2.006 на Програма „Развитие на човешките ресурси“ 2021 – 2027.

**С Решение № 38** е одобрена предложената от Кмета на Общината структура на Общинска администрация – Борован, както и общата численост на служителите от общинската администрация – 43 щатни бройки, кметове и заместник- кметове – 7 броя, съгласно Приложения 1 и 2.

**С Решение № 40** Указва начин на гласуване по предложените точки от дневния ред на Общо събрание на дружество «РЕГИОНАЛНА ЧИСТОТА – ОРЯХОВО» ООД. Това Решение е върнато за ново обсъждане от Областен управител на Област Враца, отменено е с **Решение № 48/ 23.02.2024 г**. на Общински съвет – Борован и е взето ново **Решение № 53/ 23.02.2024 г**., поради насрочена нова дата за Общо събрание на дружество «РЕГИОНАЛНА ЧИСТОТА – ОРЯХОВО» ООД.

**С Решение № 44** е приета Стратегия за управление на общинската собственост в Община Борован за периода 2023 – 2027 година.

**С Решение № 45** е приета Годишна програма за управление и разпореждане с имотите – общинска собственост в Община Борован през 2024 година.

**С Решение № 46** Приема бюджета на Община Борован за 2024 година

**С Решение № 49** е приета Информация относно Състоянието на здравеопазването в Община Борован и перспективи за развитие.

**С Решение № 51** е одобрено внесено задание, изготвено по реда на чл. 125 от ЗУТ за изготвяне на ПУП и разрешава изработване на проект за Подробен устройствен план (ПУП) за смяна на предназначението от земеделска в урбанизирана територия, зона Пп (за производствени и складови дейности) на поземлен имот с идентификатор 05548.140.2, местност „Изварковец“ по КККР на с. Борован, ЕКАТТЕ 05548, Община Борован, Област Враца.

**С Решение № 52** е приет Годишен план за паша, съгласно Приложение № 1, определен е размера и местоположението на мерите, пасищата и ливадите от общинския поземлен фонд за общо и за индивидуално ползване на територията на община Борован за стопанската 2024/2025 г. съгласно Приложения № 2 и № 3; дадено е съгласие за предоставяне на мерите, пасищата и ливадите за общо ползване за стопанската 2024/2025 г. на собственици или ползватели на животновъдни обекти с пасищни селскостопаснки животни, регистрирани в Интегрираната информационна система на БАБХ. Указано е договорите за наем на имотите за индивидуално ползване, съгласно Приложение № 3, да се сключат за срок от 5 /пет/ стопански години, считано от 2024/2025 година по цени, определени по пазарен механизъм от независим оценител за землищата на селата от състава на Община Борован.

**С Решение № 54** са одобрени извършени от „ВиК“ ООД – гр. Враца инвестиции /активи/ във ВиК инфраструктура и предаване управлението им на Асоциация по водоснабдяване и канализация на обособена територия, обслужвана от „ВиК“ ООД – Враца.

**С Решение № 56** е приет предложеният от Кмета на общината Отчет за изпълнение за 2023 г. на Програмата за управление на отпадъците на Община Борован за 2021-2028 г.

**С Решение № 57** е приет предложеният от Кмета на общината Отчет за изпълнение за 2023 г. на Програмата за опазване на околната среда на Община Борован за 2021-2028 г.

**С Решение № 58** е дадено съгласие Община Борован да кандидатства с проектно предложение по Целева програма „Подобряване на материалната база и автопарка за разнос на храна на Домашен социален патронаж“, финанисирана от Фонд „Социална закрила“ към Министерството на труда и социалната политика, като осигури 10 % съфинансиране от общия бюджет на проектното предложение.

**С Решение № 60** е приета Информация относно Пролетното хигиенизиране и готовността за залесяване в Община Борован.

**С Решение № 61** е приета Информация за административното обслужване в Община Борован през 2023 година и дейността на отделните кметства.

**С Решение № 62** е приета така предложената Информация за приключване на първи учебен срок 2023/ 2024 г. в детските градини и основните училища на територията на Община Борован.

**С Решение № 63** Общински съвет – Борован оправомощава Кмета на Община Борован да взема всички решения, свързани с банковото обслужване на Община Борован, в това число: да взема решения за и да одобрява смяна на обслужващите банки на Община Борован, включително за откриване и закриване на банкови сметки на Община Борован и за даване на одобрение за смяна на обслужващите банки и банковите сметки на второстепенни и от по- ниска степен разпоредители с бюджет към Община Борован и делегира права на Кмета на Община Борован да извършва всички необходими правни и фактически действия за изпълнението на решението.

**С Решение № 65** е приет Годишен доклад за наблюдението на изпълнението на План за интегрирано развитие на Община Борован 2021 – 2027 г. за 2023 г.

**С Решение № 66** е предоставено безвъзмездно управление на недвижими имоти – публична общинска собственост, за нуждите на училищата, находящи се на територията на Община Борован.

**С Решение № 67** е дадено съгласие за разходване на месечните обезпечения и отчисления за 2024 г. по чл. 64, ал. 1 от Закона за управление на отпадъците, съгласно разпоредбите на §26 от Преходните и заключителни разпоредби към Закона за държавния бюджет на Република България за 2024 г.

**С Решение № 68** е дадено съгласие за разходване на месечните обезпечения и отчисления за 2023 г. по чл. 64, ал. 1 от Закона за управление на отпадъците, съгласно разпоредбите на §26 от Преходните и заключителни разпоредби към Закона за държавния бюджет на Република България за 2024 г.

**С Решение № 69** е дадено съгласие за отдаване под наем на земеделски земи – ниви, частна общинска собственост, находящи се в землището на с. Сираково.

**С Решение № 70** е дадено съгласие за отдаване под наем на земеделски земи - ниви, публична и частна общинска собственост, находящи се в землището на с. Добролево.

**С Решение № 71** е дадено съгласие за отдаване под наем на земеделски земи - ниви, частна общинска собственост, находящи се в землището на с. Борован.

**С Решение № 74** е избран Иван Димитров Костовски – Кмет на Община Борован, за представител на Община Борован в Общото събрание на „Водоснабдяване и канализация“ ООД – гр. Враца на 23.04.2024 г. от 11.00 часа.

**С Решения от № 75 до № 82 включително** е указан начин на гласуване на Кмета на Община Борован по всяка отделна точка от дневния ред на Общото събрание на „Водоснабдяване и канализация“ ООД – гр. Враца на 23.04.2024 г.

**С Решения от № 84 до № 87 включително**  са приети Информации за осъществените читалищни дейности и справки за изразходените бюджетни средства през 2023 г. на Народните читалища на територията на Община Борован, както следва: НЧ „Цани Иванов 1907“ – с. Борован; НЧ „Васил Левски – 1908“ – с. Нивянин; НЧ „Просвета 1919“ – с. Малорад и НЧ „Пробуда“ – с. Добролево.

**С Решение № 88** е приет предложеният от Павлин Савов – Лицензиран горски към Община Борован, Отчет относно: Стопанисване и опазване на общинската гора.

**С Решение № 90** е одобрена Програмата за майски културни тържества в Община Борован, за периода 01.05.2024 г. – 31.05.2024 г.

**С Решение № 91** е дадено съгласие да бъдат бракувани движими вещи – общинска собственост, на обща стойност 15 242,00 лева.

**С Решение № 92** е дадено съгласие за използване на част от натрупаните отчисления по чл. 64 от ЗУО за осигуряване на собствено участие при закупуване на допълнителна техника, необходима за стартиране на експлоатацията на обект: „Изграждане на инсталация за предварително третиране и инсталации за компостиране, в рамките на РСУО – Регион Оряхово” в ПИ с идентификатор 54020.72.435, местност “Марков баир”.

**С Решение № 94 е** приета Информация за изпълнение на извършените строителни ремонти в община Борован през 2023 г.

**С Решение № 95** НЕ Е ПРИЕТА така предложената Информация за дейността на ЦНСТДБУ 1 и 2 и готовността за разкриване на нови социални услуги.

**С Решение № 99** е приет План за работа на Общински съвет - Борован за второто шестмесечие на 2024 година.

**С Решение № 100** е приета Информация за дейността на ЦПЛР „Маша Белмустакова“ през летния сезон на 2024 година.

**С Решение № 102** е дадено съгласие Община Борован да плати авансово на „Регионална чистота – Оряхово“ ООД – 21 475, 20 лв. (двадесет и една хиляди четиристотин седемдесет и пет лв. и 20 ст.) с ДДС за извършване на услугите по предварително третиране на смесените битови отпадъци и компостиране на растителните отпадъци от територията на Община Борован.

**С Решение № 103** е актуализирана Инвестиционна програма 2024 г. на Община Борован, с което е одобрено извършването на вътрешно компенсирани промени в показатели на капиталовите разходи на Община Борован за 2024 г., за Съществуващи обекти и новосформирани обекти, общо на стойност 311 000,00 лв.

**С Решение № 104** Кмета на Община Борован е упълномощен да подпише Запис на заповед от Община Борован в полза на Държавен фонд „Земеделие“, обезпечаваща авансово плащане по Договор № BG06RDNP001-7.017-0055-C01 ОТ 14.09.2023 г. и Анекс № BG06RDNP001-7.017-0055-C02 по проект № BG06RDNP001-7.017-0055 „Реконструкция и рехабилитация на улици в Община Борован“ за предоставяне на БФП по подмярка 7.2. „ Инвестиции в създаването, подобряването или разширяването на всички видове малка по мащаб инфраструктура“ на мярка 7 „Основни услуги и обновяване на селата в селските райони“ от Програмата за развитие на селските райони за периода 2014- 2020 г., съфинансирана от Европейски земеделски фонд за развитие на селските райони, и да подготви необходимите документи за получаване на авансово плащане.

**С Решение № 105** Кмета на Община Борован е упълномощен да подпише Запис на заповед от Община Борован в полза на Държавен фонд „Земеделие“, обезпечаваща авансово плащане по разходите за ДДС по Договор № BG06RDNP001-7.017-0055-C01 ОТ 14.09.2023 г. и Анекс № № BG06RDNP001-7.017-0055-C02 по проект № № BG06RDNP001-7.017-0055 „Реконструкция и рехабилитация на улици в Община Борован“ за предоставяне на БФП по подмярка 7.2. „ Инвестиции в създаването, подобряването или разширяването на всички видове малка по мащаб инфраструктура“ на мярка 7 „Основни услуги и обновяване на селата в селските райони“ от Програмата за развитие на селските райони за периода 2014- 202 г., съфинансирана от Европейски земеделски фонд за развитие на селските райони, и да подготви необходимите документи за получаване на авансово плащане.

**С Решение № 106** е одобрен договор за възлагане на услуга от общ икономически интерес по експлоатацията на инсталации и извършване на дейности за преработка на отпадъци на основание решение на ЕК 2012/21/ЕС и съгласие за предоставяне за стопанисване, поддържане и експлоатация на “Регионална чистота – Оряхово” ООД на активите съсобственост на Общинa Борован.

**С Решения №** **64, № 96 и № 101** са одобрявани или допълвани списъци на пътуващи служители от общинска дейност „Домашен социален патронаж“, „Общинска администрация“, „Образование“ и др.

Основно задължение на общинските съветници е участие в работата на общинския съвет и неговите комисии, поддържане на постоянна връзка с гражданите и разясняване на взетите решения, контакти с общинска администрация по проверка и решаване на проблеми от значение на местната общност. Участието на общинските съветници в заседания и комисии се документира ежемесечно. Актовете на ОбС - Борован се изпращат в 7-дневен срок от приемането им на Областен управител на Област Враца, Районна прокуратура - Бяла Слатина и Кмет на Община Борован. Приетите решения се разгласяват чрез Интернет страницата на Община Борован. Всички актове на ОбС – Борован се съхраняват, като съдържанието на всеки се удостоверява с подписа на Председателя на Общински съвет - Борован.

За периода от 06.11.2023 г. до 03.07.2024 г. Общински съвет – Борован търпи три основни промени в основния си състав, състава на постоянните си комисии, няколко отказа от правомощия на общински съветници, включването на обявени за избрани нови такива, до избирането на този, към момента последен състав на съвета. Общински съвет – Борован търпи пет промени в ръководството си за същия период от време.

С Решение № 100–МИ на ОИК – Борован бяха обявени за избрани общинските съветници, формиращи първоначалният състав на Общински съвет – Борован.

С Решение № 3463 от 21.03.2024 г. на ВАС бе обявен за недействителен изборът на общински съветници в Община Борован, обективиран в Решение № 100–МИ на ОИК – Борован, поправено с Решение № 101-МИ от 02.11.2023 г. на ОИК – Борован.

Общински съвет – Борован в състава, обявен с Решение № 106-МИ от 20.10.2019 г. на ОИК – Борован, също претърпя няколко промени по време на своята работа за периода от 22.03.2024 г. до 02.07.2024 г

С Решение № 169-НМИ от 24.06.2024 г. бе обявен изборът на настоящия състав на Общински съвет – Борован.

С уважение:

**ИВАЙЛО БУКЕРЕШКИ**

*Председател на Общински съвет - Борован*